కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
2017లో ఎదురులేని టీమిండియా..!
భారత్ జట్టుకి 2017లో ఎదురేలేకపోయింది. టెస్టు, వన్డే, టీ20 సిరీస్‌ల్లో జైత్రయాత్ర సాగిస్తూ అగ్రశ్రేణి జట్లకి సైతం కొరకరానికొయ్యగా
Rajendra G , Samayam Telugu | Updated:
Dec 21, 2017, 12:01PM IST
2017లో ఎదురులేని టీమిండియా..!
భారత్ జట్టుకి 2017లో ఎదురేలేకపోయింది. టెస్టు, వన్డే, టీ20 సిరీస్&zwnj;ల్లో జైత్రయాత్ర సాగిస్తూ అగ్రశ్రేణి జట్లకి సైతం కొరకరానికొయ్యగా మారిపోయింది. ఏడాది ఆరంభంలోనే మహేంద్రసింగ్ ధోనీ నుంచి వన్డే, టీ20 జట్టు పగ్గాలను అందుకున్న విరాట్ కోహ్లి.. జట్టుని విజయపథంలో నడిపిస్తూ ప్రశంసలు అందుకుంటున్నాడు. మార్చిలో ఆస్ట్రేలియాతో జరిగిన టెస్టు సిరీస్&zwnj;లో పతాకస్థాయి ప్రదర్శనతో ఆ జట్టుని మట్టి కరిపించిన భారత్.. అనంతరం ఇంగ్లాండ్&zwnj;లో జరిగిన ఛాంపియన్స్ ట్రోఫీలో అసాధారణ విజయాలతో ఫైనల్&zwnj;కి చేరింది. ఈ టోర్నీ ముగిసిన అనంతరం వెస్టిండీస్, శ్రీలంక&zwnj;లో పర్యటించిన టీమిండియా&zwnj;కి ఆ జట్లు ఏమాత్రం పోటీనివ్వలేకపోయాయి. తర్వాత భారత్&zwnj;కి వచ్చిన న్యూజిలాండ్&zwnj; పరిస్థితి దాదాపు అంతే. తాజాగా భారత్&zwnj;లో పర్యటిస్తున్న శ్రీలంక ఇప్పటికే టెస్టు, వన్డే సిరీస్&zwnj; చేజార్చుకుని.. టీ20 సిరీస్&zwnj;లో గెలుపు కోసం ఆశగా ఎదురుచూస్తోంది.
జట్టులో యువరక్తం పరవళ్లు..!
2019 ప్రపంచకప్&zwnj;ని లక్ష్యంగా చేసుకుని ఈ ఏడాది సెలక్టర్లు ఎక్కువ మంది యువ క్రికెటర్లకి జట్టులో అవకాశం ఇచ్చారు. కుల్దీప్ యాదవ్, యుజ్వేందర్ చాహల్, శ్రేయాస్ అయ్యర్, రిషబ్ పంత్, వాషింగ్టన్ సుందర్, మహ్మద్ షిరాజ్, జయదేవ్ ఉనద్కత్&zwnj;లు ఇప్పటికే టీమిండియా జెర్సీ ధరించి తమ సత్తా నిరూపించుకున్నారు. గత ఏడాది నుంచి జట్టులో ఉన్న హార్దిక్ పాండ్య ఫార్మాట్&zwnj;తో సంబంధం లేకుండా మెరుపులు మెరిపిస్తూ.. లోయర్ మిడిలార్డర్ నమ్మదగిన బ్యాట్స్&zwnj;మెన్&zwnj;గా ఎదిగాడు. జస్&zwnj;ప్రీత్ బుమ్రా డెత్ ఓవర్ల స్పెషలిస్ట్&zwnj;గా పేరు తెచ్చుకున్నాడు. ఇక మణికట్టు స్పిన్నర్లు కుల్దీప్, చాహల్.. సీనియర్ స్పిన్నర్లు జడేజా, అశ్విన్ స్థానాల్ని వన్డే, టీ20 జట్టులో పూర్తిగా భర్తీ చేసేశారు.
చర్చల్లో నిలిచిన వివాదాలు..!
టీమిండియాకి ఈ ఏడాది రెండు వివాదాలు ఎక్కువ చర్చనీయాంశంగా మారాయి. ఆస్ట్రేలియా కెప్టెన్ స్టీవ్&zwnj;స్మిత్ బెంగళూరు&zwnj;లో టెస్టు మ్యాచ్&zwnj; సందర్భంగా డీఆర్&zwnj;ఎస్ కోరే ముందు జట్టు సహాయసిబ్బంది సాయం కోరడంతో వివాదానికి బీజం పడింది. అప్పటికే రెండు సార్లు స్మిత్ అలా సాయం తీసుకోవడం తాను చూశానని మీడియా సమావేశంలో కోహ్లి చెప్పడంతో ఆసీస్ మీడియా మన కెప్టెన్&zwnj;పై అక్కసు వెళ్లగక్కింది. ఒకానొక దశలో అమెరికా అధ్యక్షుడు డొనాల్డ్ ట్రంప్&zwnj;తో కోహ్లిని పోలుస్తూ వివాదాస్పద వ్యాఖ్యలు కూడా చేసింది. ఈ వివాదం అలా సమసిపోయిందో లేదో..? విరాట్ కోహ్లి- అనిల్ కుంబ్లే మధ్య విభేదాలు తెరపైకి వచ్చాయి. జూన్ వరకు భారత్ జట్టు ప్రధాన కోచ్&zwnj;గా పనిచేసిన అనిల్ కుంబ్లే తమతో హెడ్&zwnj;మాస్టర్&zwnj;&zwnj;లా వ్యవహరిస్తున్నాడంటూ టీమిండియా మొత్తం బీసీసీఐకి ఫిర్యాదు చేసింది. ప్రాక్టీస్ సెషన్&zwnj;లో కుంబ్లే&zwnj;&zwnj;పై కోహ్లి నోరుజారినట్లు కూడా అప్పట్లో వార్తలు వెలుగులోకి వచ్చాయి. దీంతో తీవ్ర మనస్థాపానికి గురైన కుంబ్లే.. మరోసారి కోచ్&zwnj;గా ఎంపికయ్యే అవకాశం ఉన్నా.. ఆత్మాభిమానాన్ని తాకట్టుపెట్టలేనంటూ పక్కకి తప్పుకున్నాడు. పాకిస్థాన్&zwnj;తో జరిగిన ఛాంపియన్స్ ట్రోఫీ ఫైనల్లో జస్&zwnj;ప్రీత్ బుమ్రా నోబాల్ విసిరి ఎక్కువ వార్తల్లో నిలిచాడు. కోచ్&zwnj;గా రవిశాస్త్రి ఎంపిక కూడా కొద్ది రోజులు చర్చల్లో నిలిచింది.
రికార్డుల మోత మోగించారు..!
మొహాలి వేదికగా శ్రీలంకతో జరిగిన వన్డేలో డబుల్ సెంచరీ బాదిన రోహిత్ శర్మ క్రికెట్ చరిత్రలోనే మూడు వన్డే ద్విశతకాలు సాధించిన ఏకైక క్రికెటర్&zwnj;గా చరిత్రకెక్కాడు. ఇక కెప్టెన్ విరాట్ కోహ్లి అయితే.. టెస్టుల్లో వరుస ద్విశతకాలు.. వన్డేల్లో శతకాలతో క్రికెట్ దిగ్గజం సచిన్ తెందుల్కర్&zwnj; రికార్డుల్ని బద్దలుకొట్టే దిశగా శరవేగంతో దూసుకెళ్తున్నాడు. వన్డేల్లో సచిన్ 49 శతకాలతో అగ్రస్థానంలో ఉండగా.. 28 ఏళ్ల కోహ్లి ఇప్పటికే 32 శతకాలతో ద్వితీయ స్థానానికి చేరుకున్నాడు. మాజీ కెప్టెన్ మహేంద్రసింగ్ ధోనీ.. ఎక్కువ మందిని ఔట్ చేసిన వికెట్&zwnj; కీపర్&zwnj;గా అగ్రస్థానంలో నిలిచాడు. స్పిన్నర్ చాహల్ ఈ ఏడాదిలోనే ఎక్కువ టీ20 వికెట్లు పడగొట్టిన బౌలర్&zwnj;గా నిలిచాడు.
భారత్ జోరు ఎలా ఉందంటే.. ఈ ఏడాది స్వదేశంలో ఒక్క వన్డే సిరీస్&zwnj;ని కూడా భారత్ చేజార్చుకోలేదు. టెస్టుల్లో వరుసగా తొమ్మిది సిరీస్&zwnj;లు విజయాలు సాధించి జైత్రయాత్ర సాగిస్తోంది. టీమ్ ర్యాంకింగ్స్&zwnj;లోనూ టెస్టుల్లో అగ్రస్థానం.. వన్డేల్లో రెండో స్థానం, టీ20ల్లో టాప్-5లో కొనసాగుతోంది. మొత్తంగా టీమిండియా గెలుపుకాంక్షతో తొణికిసలాడుతోంది..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.